khistorydata/jeongjo-sjw-relations huggingface dataset:
정조 22년 · 목
敎曰五經百篇當用於經筵白綿紙二十件禮單紙二十件白紙十件以戶曹所在紙地取用事分付
정조 22년 · 목
景慕宮夏享在再明也
정조 22년 · 강
飭畿湖道臣列邑雨澤星火馳啓水原從撥路續卽狀聞
정조 22년 · 목
因水原留守徐有隣京畿監司李在學始雨形止及全羅監司李得臣靈巖等七邑羅州等二十四邑雨澤狀啓敎以此雨甘露對此欣登不覺喜聳歡躍湖南則比畿之漢南湖西諸邑間亦有鮮渴而畿湖渴望之餘霔洒伊始續此周洽更切默禱令廟堂嚴飭畿湖道臣列邑雨澤星火馳啓水原從撥路續卽狀聞事一體分付
정조 22년 · 강
命以明日展拜景慕宮仍行夏享省牲器
정조 22년 · 목
敎曰明日當由逌瞻門展拜景慕宮仍行夏享大祭省牲省器該房知悉雨意尙緊更得霈霔則沾服不可行禮時刻明日觀勢進退以此分付
정조 22년 · 강
命保放罪人徐季修等過齋後還囚捧供照律
정조 22년 · 목
義禁府啓言時囚保放事命下矣時囚徐季修尹行喆洪履簡尹養儉沈公著南省老等竝保放敎以過齋後還囚捧供者捧供照律人照律
정조 22년 · 강
命金吾諸囚中守令未出代之類今日內照律捧供待判下開政差代仍飭申明守令薦法
정조 22년 · 목
敎曰禁府諸囚有過齋後捧供之命其中未出代者當此課農之時不可一刻曠官齋日因特敎開坐亦多其例令該府只以未出代之類照律與捧供皆於今日內擧行政官牌招待禁府判下卽爲開政差代必以勝於前倅者差送近來守令薦法蕩然莫甚古則雖以大臣之所尊禮諸般現告皆勿論惟薦擧坐罪未當闊狹卽流來不易之金石而今則竝與文之判校武之同樞之薦擧者毫髮無損此後申明嚴飭凡係坐贓之類一依法典直於禁府照日措語事載之該府受敎仍令廟堂書付壁上違越者論罪以人事君大臣外惟銓曹爲然設令薦者不堪任銓曹若勿循顏私爲官擇人則可謂刑期無刑宜從今政修復美規各別着念事嚴飭銓曹今政差送之守令萬一不治徑遞則當該判堂用大典所載誤薦之律令該府直捧傳旨御覽官案該倅名籖傍書該堂姓名事分付
정조 22년 · 강
命時囚洪履簡姑放還官軍額冤布及黃口竝査括塡代後遣摘奸考覈拿來處斷南省老勘放還任令道臣考其治績狀聞徐季修等定配或勘放
정조 22년 · 목
義禁府啓言保放罪人洪履簡更招以爲本邑軍額物故甚多而面里任輩每以該里代定之難雖有物故或隱而不報或虛名報來不能的知皆爲塡代之未盡繡衣來到之日招致面里任以各營募屬塡給之意分付則里任輩前後隱匿者盡爲書納其數爲二百三十六名故果皆充代不能趁卽隨充至入於繡啓萬死無惜云請刑推得情敎以供招猶不分明特敎嚴問之下焉敢若此萬一不及於繡啓之數而泛稱遲晚罪也過於厥數而竊幸其未盡現發知而不卽從實直告亦罪也本罪之外添却有一於此之罪則其所懲一之擧當不知至於何律口招勿施卽爲開坐嚴問以聞又啓言洪履簡口招以爲當初繡衣面任許各捧白骨數爻則爲二百五十七名故卽地塡代而其中疊入者二十一名査扷則實數爲二百三十六名繡衣發還後憲或有落漏更爲査實則實無落漏者且於二百三十六名中追後査實則僞頉者爲十餘名故此則勿施前後供招以二百三十六名仰達者繡衣釐正之實數如此之故云履簡終不直招請刑推得情敎以諸犯中二件雖似可原而最不可貸尤所難恕者白骨徵布隱匿事籍使數爻相左於多少有則果有無則非無此而倖逭當律彼李樂培金履錫之至今在歲抄之中者獨不斑駁乎今年春初縱諉簽限之姑遠居官幾年一任其茹冤邙巓飮泣泉下渠罪狀雖使渠思之尙何敢掉舌容喙以求其圖脫之方乎然而若使生手釐正反不若自渠熟手一一査櫛然後勘律之爲便當此囚更爲上之以此判付嚴明分付後姑放使之當刻內三倍道下去限七月晦日査括充定白骨雪冤則黃口亦當捄瘼限年十餘歲以上亦皆爬櫛塡代則八月初當一邊別遣摘奸之行考覈更爲拿來處斷竝以此意嚴飭分付又啓言保放罪人南省老笞五十收贖鮮見任別敍私罪施行敎以帶職還任律不當罪而雖不剛核苟用百十之工夫其所刮目誰之不若今日開坐時更以此意曉戒仍以果然善爲之意收其口供一邊啓聞後以不應爲公律區別功議勘放使之當刻還官還官後過三朔令道臣考其治績狀聞其後又當別有直指之按廉以此嚴明分付又啓言南省老口招以爲渠所犯實是罔赦而聖敎勤摯旣宥其罪責以自新之道雖愚迷無似敢不感激殫竭隨事振勵以思萬一之報效云南省老今已捧供依判付照律以入而卽爲放巡使之還官允之又啓言南省老功減一等杖七十以公罪收贖當刻還官之意嚴飭放送而還官後過三朔考其治績狀聞事發關分付道臣又啓言保放罪人徐季修從重論杖一百收贖告身盡行追奪流三千里定配允之敎以功議各減一等又啓言徐季修功議各減一等杖九十收贖告身盡行追奪洪川縣蓮峯驛徒二年半定配押送允之又啓言時囚申史源杖一百以公罪收贖放送而無弊邑相換事分付吏曹敎以如有功議各減一等又啓言申史源功減一等杖九十以公罪收贖
정조 22년 · 강
有政吏曹判書金載瓉參議任希存進
정조 22년 · 목
以柳耕爲執義李垿爲正言李鼎德爲禮曹參議尹命烈爲注書金相穆爲金堤郡守古阜郡守申史源旌善郡守朴休源相換
정조 22년 · 목
以趙學敏爲金城縣令
정조 22년 · 강
命法聖僉使李東憲承傳收用
정조 22년 · 목
敎曰年前旣有筵中下敎雖如渠鎭將亦當信令差使員法聖僉使李東憲承傳卽爲收用事分付銓曹
정조 22년 · 강
遞承旨鄭日煥以李海愚代之前望也
정조 22년 · 목
政院以明日展拜時承旨當爲備員而承旨柳相祚差祭鄭日煥違召不得備員啓稟敎以年限已過違牌似然許遞前望單子入之待下批待開門牌招察任
정조 22년 · 강
忠淸監司韓用和以故儒臣尹煌等子孫及故家世族人搜訪馳啓
정조 22년 · 목
該監司狀啓以爲謹依備局啓下關故儒臣尹煌兪棨金慶餘金弘郁子孫及故家世族人搜訪狀聞計料緣由已爲馳啓而各邑所報今已齊到今此四儒臣子孫之居在道內者數甚夥然而一依邑報盡爲修啓事涉屑越故取其優者四家子孫各一人姓名年歲居住及所工之業一一列錄作成册子故家世族人則本道自是士夫之鄕名門顯閥不爲不多若其承先趾美可合擧聞者鮮有其人而搜訪之聖敎懇摯薦剡之事體重大臣多岐採探十分審愼謹以名行最著者一人依式年薦擧例懸錄實蹟別具一册上送○故儒臣尹煌六世孫進士斗基年三十九儒業居定山兪棨四世孫進士漢敏年三十九儒業居扶餘金慶餘五世孫幼學敬烈年五十三儒業居燕岐金弘郁五世孫幼學應柱年六十儒業居瑞山○故家先正臣文正公宋時烈六世孫稚圭年四十學有淵源望重士林居懷德
정조 22년 · 강
行藥院入診于轎前提調李祖源副提調李泰永
정조 22년 · 목
具翼善冠袞龍袍乘輿出永淸門明政門弘化門入逌瞻門至宮門外降輿詣版位行禮陞詣宮內奉審還入齋室改具遠遊冠絳紗袍詣省器位省器詣省牲位省牲仍行肄儀訖還入齋室改具翼善冠袞龍袍出齋室乘輿出逌瞻門入弘化門明政門由永淸門還內
정조 22년 · 강
命掌樂提調李祖源李益運越俸一等
정조 22년 · 목
肄儀時樂工錯亂也
정조 22년 · 강
命有司堂上李時秀趙鎭寬重推當該備郞拿處
정조 22년 · 목
今日次對前已爲之而更入頉稟也
정조 22년 · 강
安春君烿疏陳病狀乞免毓祥宮仲朔祭獻官之任賜批
정조 22년 · 강
命時囚沈公著嚴加盤覈期於得情以聞
정조 22년 · 목
義禁府啓言永川前郡守沈公著更招以爲放債事則專爲朝陽閣重修南倉錢一千五百兩渠以三分邊出給吏房以爲取利補用而下吏則必是六七分邊加息分給至入繡行之廉探冤布事則的未知爲一百六十三名之多而果不能趁卽代頉賣穀事則繡行來到時搜取吏房家白文私件記見其一千四百石作錢數爻嚴訊取服所謂私文書未知何年何樣文記而渠則全然不知之事故或慮見欺於吏輩繡衣發還後內外六倉躬自反庫則原留穀數無一石次縮若有作錢之事則一千四百石豈無其縮乎火稅加捧雖入於修閣之役加捧之罪焉敢逃也昨夏牟條則繡啓泛稱幻弄而渠則實無以指的仰對云請刑推得情敎以此囚旣出代過齋後更爲推問而公私債息過什二者杖徒自有續典法令官收六七之利云者違越法典過於三數倍名以守令乃敢爲此乎雖諉下吏之自下添收而吏奸莫察何異躬犯且況繡啓別無官與吏之區別則自歸於官長之犯科嚴加盤覈期於得情以聞白骨徵布實數旣云與繡啓差殊則其委折赤不別白指告尤豈不痛惡賣穀一事又何敢一味發明乎右項諸條若有眞箇曖昧之端則以眞箇脫空之證左條陳以爲更行査究之地否則一一輸款於平問之時趁卽考律勘罪卽當然底道此供若不直招爲先嚴囚更待別樣處分
정조 22년 · 목
毓祥宮延祐宮懿昭廟文禧廟夏享在再明也
정조 22년 · 강
召見金城縣令趙學敏于誠正閣
정조 22년 · 강
遞承旨魚用謙柳相祚李述源以尹致性李肇源蔡弘遠代之竝前望也
정조 22년 · 목
用謙述源不爲仕進相祚受由也
정조 22년 · 강
各陵端午祭典祀官尹益烈等施賞李顯秀等拿處
정조 22년 · 목
敎曰健元陵典祀官尹益烈獻陵典祀官李羲甲長陵典祀官柳畊徽陵典祀官李基慶元陵典祀官鄭東榦弘陵典祀官韓致應昭寧園典祀官趙台榮顯隆園典祀官金思羲各內下胡椒二升端午扇一柄熟手木各一疋各陵熟手各米二斗泰陵典祀官李顯秀明陵典祀官李升運拿處熟手令攸司科治○刑曹啓言熟手崔聖輝白快等遲晚納招請考律嚴勘敎以嚴飭放送
정조 22년 · 강
命華城府武科出身赴防者依沁都例本府留防
정조 22년 · 목
兵曹啓言傘戊午式年武科出身士族之赴防當赴者京中十八人京畿一人華城府九人江華府一人慶尙道二人忠淸道三人江原道一人黃海道一人合三十六人一從榜次分防排日發送防所而依定式江華府人本府留防其餘則西關江邊北關六鎭分防之意申飭自備糧減朔事請依前例施行允之敎以沁都出身旣有本府留防之例華城所重豈比沁都此後出身依沁都例本府留防分付守臣城內外接置月誠射技限滿還送而規矩則從自願每三朔使之後錄狀聞
정조 22년 · 강
命時囚尹行喆定配尹行儉勘放沈公著發明諸條令本道詳査狀聞金喆淳議處後勘律李顯秀等放送
정조 22년 · 목
義禁府啓言沃溝前縣監尹行喆杖一百收贖告身盡行追奪流三千里定配私罪施行敎以以其犯科循例歇勘雖失於太寬而所供旣皆從實此或可原之一端爲先遠地定配以懲前後兩發之犯杖贖則功減一等又啓言漆谷前府使尹養儉杖一百流二千五百里收贖告身盡行追奪私罪施行允之敎以功減一等又啓言尹行喆杖一百功減一等告身盡行追奪利城縣遠地定配發遣府羅將押送配所允之又啓言永川前郡守沈公著更招以爲南倉錢放債事渠待罪大邱判官時熟知此錢取利之例大邱區劃八千兩元錢每年以三分取利已成謬例故待罪永川後亦以此例襲謬取利乙卯十二月請得一千五百兩以三分邊放債丙辰十二月收捧本錢利條一周年三分取利爲五百四十兩而四十兩則蕩減只捧五百兩補用於朝陽閣修改此外實無一分加捧而或憲有奸吏之暗地加收前招仰陳自犯諉吏之罪而下吏之加收與否亦未嘗聞知白骨徵布事本邑軍民必欲避後者已成痼弊今日充定明日輒稱物故許多軍頉之眞僞虛實査實極難故稱以物故者一竝使本洞卽卽代定則僞頉生存者洞長初不代定眞箇物故者一一代定矣繡衣出道之後傳令各面白骨成册使之收納則軍民避役者喜得此機會昨日身死者稱以白骨目今生存者赤稱物故成册數爻至於一百六十三名之多然物故公文使之來納則初無一張來納者以此推之假稱物故十居八九而繡衣嚴飭使卽代定故搜括各廳募屬盡數充代而日子甚迫代定成册繡衣踰嶺之前未及來呈賣穀事繡衣所捉只是下吏之一張白文私記也此旣非踏印文跡則可知其自下設計奸未及成若有眞箇是事則一郡吏鄕之耳目許多聞見難掩繡衣之行廣加按探則可得其虛實而只以幺麼一吏之不勝刑威逃死亂招之言歸之於渠之所犯赤豈非萬萬冤憫乎若有自本道査究之擧則渠曖昧之狀庶可仰暴云判付中旣有若不直招爲先嚴囚更待別樣處分之命沈公箸爲先嚴囚請上裁敎以聞已嚴囚行査間仍囚而債利之一依南倉債規無一分加徵與否冤布之果然生眞死贋委折賣穀之明是白文假記與庫中無一石虧欠令本道星火詳査狀聞而道伯方在拿命未勘中別定堂上文侍從守令與査官到彼一同會推使之報來後仍令假都事謄啓事三懸鈴嚴飭行會又啓言義城縣令金喆淳原情以爲二百石倉穀擅用事賑口雖曰精抄本縣以嶺左大邑其數自爾浩汗自備穀物誠有絕巡之慮枚報營門請得留庫條則以二百石爲先取用回題下來故果爲取用三百石追停於吏還事昨冬捧還時因朝令停退二千一百十四石綽約分排於各樣還民處矣渠之到任前倉色等私自分糶發露於捧還垂畢之際犯科之倉色已爲報營重繩而此雖倉色私分受食則民人也不得與論於分數停退之中者亦甚可矜故果爲面請巡營請得加停退三百石以爲分數停退之地則恐不可以吏還之追停論營作錢徵族事巡營作錢條二千一百石零分俵本縣而歉歲穀貴民多錢納穀歸于官倉錢歸于營作事勢卽然臨歲催科束手難辦者不得不擇其寸近勢饒者分數分徵而族徵之類亦多錢納則繡衣之論列似由於是而若以營作盡歸於徵族則實非實狀大同木之比前峻捧事本縣大同木升品素稱稍勝於他邑而丙辰條七十餘同因該色吏之舞弄見退於京司渠到任後徵出於該色吏僅僅充納而不可一任其升麤尺短故果爲嚴飭依前捧上實無別般峻捧之事吏奴逋之三百石疊出民問事還民莫不知其受食爲幾許當納爲幾許雖是升合加出有冤輒訴吏奴逋穀疊出民間則民豈有無辭疊納之理乎六千餘石以詳定例捧上三百餘石則以營作錢捧上事渠到任後反閱各庫査得吏奴逋六千七百七十六石而歉歲穀貴實無準捧之道且吏奴所辦錢路差勝故面請巡營果得詳定作錢條九千三百九十七兩以爲收殺之地而畢竟則詳定錢數已準元數吏奴逋穀尙有餘數吏奴輩赤願以營作錢畢納故依其願許施云請刑推得情敎以繡啓諸條合施重律而爰辭分疏多諉營題然則爲之者雖渠使之爲之者卽渠所謂營門營門事極甚駭然何論方便與否現發之後惟有常典該道臣拿來後以題許面諾等數事添問目取招此囚則渠所自犯條件待朝開坐議處仍爲照律以聞又啓言典祀官李顯秀李升運等原情以爲莫重祭物不能盡誠監造至有置對之命昏謬之罪萬殞猶輕云曾經侍從請竝議處敎以罷職放送又啓言備邊司郞廳李乘運原情以爲次對頉稟不能審愼致勤淑問惶懍震越罔知攸措云請刑推得情敎以分揀放送
정조 22년 · 강
遣承旨詣受香諸處奉審摘奸
정조 22년 · 목
毓祥宮延祐宮懿昭廟文禧廟夏享在明也
정조 22년 · 강
遞承旨李泰永宋銓蔡弘遠以洪明浩洪仁浩李勉兢代之竝前望也仍命勉兢敍用
정조 22년 · 목
泰永銓不爲仕進弘遠違召也○承旨李肇源啓言新除授承旨李勉兢方在羅散中何以爲之乎敎以敍用
정조 22년 · 강
命水原府還穀分留外種糧量宜加分
정조 22년 · 목
敎曰本府還穀半分半留之後民食不至奏艱乎苞有利於種糧量宜加分亦可令廟堂分付水原留守
정조 22년 · 강
慶尙監司李亨元以道內邑驛鎭堡畢賑馳啓
정조 22년 · 강
命慶尙監司李亨元公賑邑自備穀數別單還下送
정조 22년 · 목
敎以道伯言必稱倉穀中取用云爾則此別單可謂名實不副該房論題還下送
정조 22년 · 강
命忠淸監司韓用和農形狀啓還下送
정조 22년 · 목
該監司以道內農形及祈雨祭隨其緩急不卜日設行之意知委各邑馳啓敎以畿邑則三昨之雨所得能爲鋤犂而本道則再昨封發狀啓不言前一日之雨可知營下之未霑畿邑之與湖中接壤處伊日赤有所得湖郡亦有所得乎更卽遍問而祈雨祭則當從何邑先爲設行乎赤爲消詳狀聞事嚴飭題送狀辭不爲別白此狀啓還下送
정조 22년 · 강
命義城縣令金喆淳倍道還任
정조 22년 · 목
義禁府啓言金喆淳杖一百收贖告身盡行追奪私罪施行敎以賑餘民事徐非一刻仍冒之類不可一刻曠官已發覺之罪雖欲勘罪本事赤多相關於道伯置對後同爲盤覈者爲先附過使之倍道還任課農分糶以效一分黥劓之補事嚴飭分付待道伯捧供出場更爲稟旨拿來
정조 22년 · 강
京畿監司李在學以陽智前縣監趙時衡等還穀虛勘之罪馳啓
정조 22년 · 목
該監司狀啓以爲陽智新縣監到任後依法典定差員會同反閱該縣監徐在修牒呈內本縣還上各穀元數九千八百五十九石內欠縮爲四千一百六十七石零各年穀簿詳細溯考則乙卯冬民間未捧爲七百六十九石零吏奴逋爲三百三十三石零未捧爲一千一百二石零其時縣監趙時衡以畢捧樣磨勘丙辰春以分給樣反作丙辰冬民間未捧爲二百五石零吏奴逋爲四百八十七石零壬寅條舊還未捧爲八百十八石未捧爲一千五百十石零其時縣監朴宗海未及勘簿殿最居下前縣監申夔相以畢捧樣磨勘丁巳春以分給樣反作丁巳冬民間未捧爲二千一百六十八石零吏奴逋爲一千五百七十石零甲寅條舊還未捧爲四百二十二石零合未捧各穀爲四千一百六十七石零云趙時衡則不有糶意恣意反作朴宗海則其所遞歸在於歲末而吏逋民還之未捧者掩置不報申夔相則文簿旣爲虛勘新舊還穀全未收捧雖有論報旋又反作論其罪收俱極可駭請竝令攸司稟處
정조 22년 · 강
召見濬川堂上鄭民始于便殿
정조 22년 · 강
命以初十日親行皇壇望拜禮
정조 22년 · 목
政院啓言今初十日太祖高皇帝忌辰日親行望拜禮何以爲之敎以當於此苑親行矣
정조 22년 · 강
遞大司諫尹東晚司諫李貞運正言朴宗京李垿掌令姜文會
정조 22년 · 목
敎曰初十日望拜禮時侍臣不可不備員在外及衆所共知情勢人許遞政官牌招開政以在京無故人差出○東晚等有情勢文會在外也
정조 22년 · 강
推承旨李海愚尋命分揀
정조 22년 · 목
因司諫掌令正言修撰望敎以此五望筒中八人以新舊抄啓文臣皆爲校役銓官雖未及知之該房以入侍承宣敢曰不知乎當該承旨推考望筒使之改修正入之○政院啓言承旨李勉兢鑄字所進臣吏兵批兼進敎以臣是何人筆似知申而房非該房然則臣是都承旨乎又然則同副誠瞹昧推考分揀
정조 22년 · 강
有政吏曹參議任希存進
정조 22년 · 목
以金達淳爲大司諫趙德潤爲副校理沈奎魯爲司諫鄭最成爲掌令尹寅基申漵爲正言尹益烈爲修撰
정조 22년 · 강
遞都總管趙尙鎭李聖圭副總營李鼎運李書九金勉柱以鶴林君焴蔡弘履李泰永姜彝正鄭觀采代之口傳也
정조 22년 · 목
初十日北苑望拜禮時侍衛當備員而尙鎭以九卿進聖圭等竝有身病故有是命
정조 22년 · 강
下御製條問于北關經工生處使之寬限條對上送于內閣
정조 22년 · 목
敎曰北關經工生抄啓人鏡城幼學李元培處御製條問書下自內閣齎送于北伯仍令北伯別定差使員傳于該邑令該倅親自齎傳使之寬限研究條對待其書納上送于內閣事不諭
정조 22년 · 강
命刑曹參議金達淳仍任在外三司許遞差代
정조 22년 · 목
敎曰今聞承宣言諫長亦在校後中云而刑官不可數遞前參議金達淳仍任諫長之代政官牌招開政差出待下批與未肅拜諸臺牌招淸齋目亢旱若此正當求助之會如有在外三司許遞今政一體差代使之備員行公隨事獻替
정조 22년 · 목
以李太亨爲大司諫尹序東爲副修撰李益運爲工曹參判
정조 22년 · 강
重推忠淸監司韓用和命湖西各邑若有得雨處隨所得狀聞
정조 22년 · 목
敎曰近以本道雨澤之慳閟倍甚於畿邑與兩南一念宵旰不敢一刻弛慮則近來該道狀辭太欠別白甚至初四日之雨雖無異於沃焦而得之於渴望之餘則遠近所得多寡必欲卽知人情之所同然況本道之爲尤爲之渴望處乎至令廟堂關問而今聞該道亦不得伊日之雨云爲湖西民事寧欲明發待朝更令廟堂以此傳敎謄關該道此後雖未得雨道內各邑若有得雨處拔例隨所得狀聞事嚴飭雖以祈雨一事言之不言某郡何縣至煩提詢大抵寬假已久責礪屢勤而其後之效未有新現者該道臣韓用和爲先從重推考
정조 22년 · 강
命嶺南左漕倉漕船領來差員等除朝辭下送
정조 22년 · 목
戶曹以嶺南左漕倉漕船所載穀物今已盡數畢納船隻還送啓敎以差員等一幷除朝辭直爲下送
정조 22년 · 강
下御製條問于湖南道臣謄頒各邑令諸生條對
정조 22년 · 목
全羅監司李得臣以光州牧儒生試取初中終場試券一百四十九張定差員齎持上送馳啓敎以坐齋隔日當於過齋後鑑別定等第下送而經義條問上來差員處齎送卽爲分謄各令地方官躬傳待其條對上送事回諭於試官及道內處
정조 22년 · 강
江原監司金履翼以園所植木效勞人平昌郡宋弼守處依例施賞馳啓
정조 22년 · 목
該監司狀啓以爲壯勇營關內今番園所植木後賞格別單判付內平昌郡宋必大自願植木效勞居多令本道考例施賞後狀聞事判下矣詳考前例則該郡居宋弼守昨年有所植木蒙賞而元無宋必大蒙賞之事故自地方官詳細問名依例施賞之意措辭關飭矣該郡守鄭來升牒呈內宋必大則本郡境內初無其名招問宋弼守則今番果爲植木而依關辭會付太十石粟十石木麥十石卽爲施賞矣
정조 22년 · 강
還送平安監司閔鍾顯兵使李儒敬狀本命車義士後孫心光事卽爲洗去招致心光更問事實以聞且又謄送灣府載之掌考
정조 22년 · 목
因平安監司閔鍾顯以義州府尹李基讓牒報義士車禮亮玄孫心光婚娶與否査實馳啓事狀本敎以望拜行禮只隔一宵來此齋所感挹風泉際見灣尹報辭之轉聞者移時無語不覺寒心車義士忠節萬古恁麼只一人無此一人海東將何有辭惟兹錄後恤裔之擧非曰無憾於旌異特不過使我國中具視備聰之類咸知至于今不薙不▣賴有此一人也愛人猶愛至上之烏況乎此人之家其所庇類掩瘢如視己家之人卽秉彝之所共然藉使鄕曲愚迷㥘於官威所對雖或有些少違舛何忍到底究覈吹毛成罪乎所謂已婚安知是備禮渠亦云爾則所謂婚單未必非假單又有一言而可晣者無論遠近近俗率多希望僥倖渠之因特敎給糧馬起上者蓋爲別般錄用大則崔性烈之宣薦可期小則張夢說之別軍職可做渠豈不知此來之爲魚變成龍而看作弊屣一念只在於七十老父母之離捨泣訴兵判乞卽還鄕此一款可謂忠臣之裔又有孝子今若以聘與奔之眞假苛生別議論歸之告官之失實則渠之奇壯於是益著而營邑之做錯乃反益彰深爲箕伯灣尹恥之然而以朝家至誠爲其家之苦心見營邑擧行之反常理悖恒情自不免始焉無語終又爲之寒心灣報雖欠商量卿何無所變通闊狹於謄啓之前以貽朝廷不擇營邑之臣之恥乎狀啓令政院封還卿其祇受後卽爲洗去在卿營之灣府報本及報草之在灣府者一一洗去無掛未及見者之眠車心光卿其更爲招致詳問事實一邊修啓一邊謄送于灣府載之本府掌考事回諭◯因平安兵使李儒敬義士車禮亮玄孫心光助婚之需不得擧行事狀啓敎以跋語之宛轉委曲勝似道啓旣有謄啓之府牒不當掛人眠使今義日益晦理日益昏之風習習以爲恬然狀啓一體封還卿於祗受後洗去下巡營有旨謄置營上謄錄俾洗車家漏照莫暴之恨事回諭
정조 22년 · 강
遣承旨馳詣社稷神室雨漏處奉審
정조 22년 · 강
行諸承旨持公事入侍于熙政堂仍行次對
정조 22년 · 목
敎曰後日次次對進定於今日
정조 22년 · 강
命訓局中旬斯速設行
정조 22년 · 목
右議政李秉模啓言訓局中旬過數年不設則該將臣自備局察推事戊申旣有傳敎定式不能依定式察推而該房亦不提醒則當該有司堂上該房承旨推考事辛亥又有飭敎矣取考近來年條則戊申幸亥乙卯連爲該行其間或爲四年五年矣今距乙卯爲四年所當卽爲擧行而兩南射軍木休番木連因停減餘數不敷關西木儲亦未及準克賞格所用恐多苟簡諸俟木儲有裕使之設行敎以嚴飭拮據使之斯速設行
정조 22년 · 강
命永肅門墻垣頹圮處巡察之例依前下敎擧行禁推兵曹參知柳師模
정조 22년 · 목
兵曹判書李時秀啓言永肅門北邊墻垣頹圮處晝察夜巡之例昨於俯詢之下矇未仰對惶恐俟勘而更考謄錄則丁未年集成門墻垣頹圮時特軫軍兵沾濕之弊有晝則宣傳官與該所衛將巡審夜則更巡衛將部將申飭巡察之命軍兵把守仍爲除之矣敎以以予索莫之精神猶能記憶提問則近來兵曹擧行皆若此入直堂上禁推依前下敎擧行
정조 22년 · 강
命社稷神室簷端有頉處修改之節令該曹博考擧行
정조 22년 · 목
社稷提調金載瓚啓言神室東前面簷端有頉處修改之節自該曹草記啓下矣取考本署謄錄則癸未年西邊前後面簷端修改時則有移還之節東前面簷端修改時則因本署提調筵稟以事係簷端無移還之節請令該曹博考擧行從之
정조 22년 · 강
遞差執義韓興裕掌令鄭最成權心彥持平尹㴠獻納丁志元正言申漵趙台榮
정조 22년 · 목
敎曰前此屢飭之下今日次對亦只以一員入侍行公兩司諸臣遞差
정조 22년 · 강
遞應敎李翊模副應敎韓用鐸校理朴崙壽金銑副校理洪樂游趙德潤修撰尹益烈洪秀晩副修撰尹序東朴吉源
정조 22년 · 목
翊模等陳䟲徑出政院啓請牌招敎以情勢似然許遞前望單子入之
정조 22년 · 강
遞工曹判書徐邁修
정조 22년 · 강
推社稷提調金載瓚重推戶曹正郞李周憲繕工奉事金宗濩
정조 22년 · 목
禮曹啓言社稷神室室上落葉不卽掃除致此今番瓦子墜下之境其委折令禮曹査實本署年久居職之官後草記事命下矣依下敎査問則令柳肅之以爲梁上塗灰剶落以致雨水滲入罅隙板瓦墜落云不謹修擧之罪在所難逸請令該府拿問處之敎以聞是樑上塗灰剝落致此雨漏云然則歲初親享例有修改則其時不能詳察之致當該提擧及修改時不善檢飭之戶曹官員營繕官令政院査出捧現告以入此後執頉依此例論勘之意定式因社稷提調戶曹營繕官員現告敎以提調推考戶曹官員營繕官員從重推考本署官員姑爲參酌此後嚴飭
정조 22년 · 강
命永肅門墻垣頹圮處亦令局別將巡察
정조 22년 · 목
兵曹啓言永肅門北邊墻垣頹圮處晝察夜巡依前例晝則宣傳官與該所衛將巡審夜則巡更衛將部將巡察事嚴飭分付把守軍兵使之還爲入直敎以軫念金虎門軍之弊有此勿爲之擧嚴飭局別將亦爲巡察
정조 22년 · 강
命金吾時囚柳師模分揀放送
정조 22년 · 강
給漢城府頹壓民家恤典
정조 22년 · 목
該府以西部民家四戶南部民家三戶北部民家六戶頹壓啓敎以恤典令該廳卽爲分給事分付
정조 22년 · 강
命進御玄胡飮子一貼煎入二貼製入
정조 22년 · 강
遞承旨李晩秀申耆李儒慶以李鼎揆金翰東尹光普代之竝前望也
정조 22년 · 목
晩秀耆不爲仕進儒慶傳諭進去也
정조 22년 · 강
禮曹以社稷神室修改時移還安節次考出謄錄以啓
정조 22년 · 목
該曹啓言取考臣曹謄錄則癸未三月社稷神室前面西滑只水端及所蓋瓦子修改時有告由移還安節次六月神室後面西滑只上龍頭蓋瓦修改時有告由移還安節次八月神室前面滑只浮椽及龍頭蓋瓦修改時則係是簷端故因本曹判書啓稟只行告由無移還安節次矣今此神室東邊後面頉處雖在於簷端而板瓦墜下專由於樑上塗灰之剶落則塗灰修改時匠手工役勢將登於室上其在重事體之道宜有移還安節次
정조 22년 · 목
政院啓言詣臺之臣例於待開門入來而持平李顯秀今日日高後入來事體未安請推考敎以遞差
정조 22년 · 강
古阜郡守洪彝浩求禮縣監李邦億相換臨陂縣令南省老光陽縣監李鍾淑相換竝口傳也
정조 22년 · 목
全羅監司李得臣狀啓以爲本道災邑中古阜郡守洪彝浩臨陂縣令南省老年皆衰暮當此特敎代播省野勸課之時雖筋力奔走之事似有遜於年富强壯之人而求禮縣監李邦億光陽縣監李鍾淑或勤勵而足任劇務或周詳而可期振刷古阜郡守洪彝浩求禮縣監李邦億相換臨陂縣令南省老光陽縣監李鍾淑相換事竝令該曹稟處○敎曰湖南兩邑守令依狀請相換令該曹口傳相換仍令除朝辭赴任
정조 22년 · 강
命廣州城役廨役時首勞裨校賞加
정조 22년 · 목
兵曹啓言觀此廣州留守洪檍狀啓則本營墩臺只有基此瓮城體城女堞軍舗間多頹壓軍器儲置九寺在在傾圮而行宮外三門訖今未遑觀瞻有欠營度之擧不容但已物力從便拮據另擇裨校分掌事役始自二月今至五朔諸般工役次第告成策應監官帶率軍官前主簿朴履煥監董都廳前同知洪龍普或掌城役或掌廨役實多勞勩都廳將校司果金熙民折衝石春大殫盡心力亦旣勞若令該曹稟處云矣取考前例則公廨滿百間監造者始許論賞諸處修繕雖曰多數改建與新創不同寺刹比公廨差殊事當置之而全然無賞殊非奬勸之道令本府分等施賞之意請分付敎以觀於守臣狀本可知其役鉅工速其中首勞裨校各一人賞加其餘分等施賞事分付
정조 22년 · 강
命關東列邑金銀店非啓下行會而下去者差人刑配後狀聞
정조 22년 · 목
江原監司金履翼狀啓以爲道內施善江陵橫城狼川春川伊川平康等七邑謂有金銀脈自戶曹累次發關探問設店當否而諸邑之從前金銀脈云云處到底無實徒貽民弊且非筵稟行會故輒皆論移該曹一不許施矣今此飭敎極其截嚴此後則雖有金銀脈可論處除非筵稟行會自臣營毋敢擅自許設如或有稱以採銀採金往來京鄕駭惑聽聞者則捉囚論報以爲從重勘治之地而仍爲定式遵行之意措辭關飭於列邑敎以鄕之擧行極爲勤勵此後切勿撓屈一以逐送爲規毋論某衙門非啓下行會而下去者差人嚴刑定配後狀聞事回諭
정조 22년 · 강
推宣傳官鄭宅休
정조 22년 · 목
政院啓言卽見宣傳官鄭宅休狀啓則年月之下不塡某日事極駭然原狀啓還爲下送其罪狀所當論勘何以爲之乎敎以生疏所致爲先推考
정조 22년 · 강
配崔雲羽于安州牧
정조 22년 · 목
義禁府啓言竹山前府使崔雲羽原情以爲渠於乙卯年待罪本府各倉還穀按薄反閱則流來逋欠至於三千餘石之多而其外倉舍滲漏處腐敗不堪食之米流亡絕戶指徵無處之數又爲租四百七十餘石而時値歲歉無路準捧故與其時道臣爛漫商確各項逋欠三千餘石或以穀捧納或以錢代捧沒數收殺四百餘石則萬無白地徵出之道丙辰春營穀發賣時除出逋穀所捧租五百三十一石一例以每石一兩九錢作錢秋捧時五百餘石則以本色還報剩餘錢四百七十七兩九錢則亦爲換租四百七十七石零以流戶絕戶條克數入庫矣今此道啓中四百七十餘兩云云之說或未詳其間委折認以爲渠之私用而作錢存本明有朝禁要充逋穀自歸違法之科云曾經宣傳官請議處允之又啓言時囚罪人崔雲羽以草記議處照律事命下矣崔雲羽觀其所供以逋充逋非渠私用云而還穀法意嚴重擅弄自有常典以此照律杖一百收贖告身盡行追奪安州牧流三千里定配發遣府書吏押送配所允之敎以如有功議各減一等又啓言崔雲羽功減一等徒三年定配
정조 22년 · 강
給漢城府頹戶恤典
정조 22년 · 목
該府以東部民家一戶西部民家五戶南部民家四戶北部民家一戶頹壓啓敎以恤典令該廳卽爲分給事分付
정조 22년 · 강
命秋曹囚任允大任百俊等減死分配于遠道中道
정조 22년 · 목
刑曹啓言罪人任百俊獄實因卽腎囊之近於後陰處也坐則在下立則在後如非自下仰踼與自後透踼則足勢必不及此所謂百俊之踢無土里者前此看證諸招非不狼籍百俊之承款遲晩亦非不明的而或云踼腹或云踢腰已是毫釐千里之差而雖渠自服之踢腎亦是自前而迎踢則自前踼來之足安得撞着於囊底乎以必不可及之勢而混冒一踢字取以湊會於囊底之實因驟看雖似難辨細究實有不然然則百俊之足踢無土里腎囊雖謂之無一看證而百俊亦不曾自服皆可也允大踢尻之說出自百俊之口則死囚推諉之招元不足取信而此獄正犯政當於踢尻上求之腎囊者至重之地也觸之則必死無幸雖使頑戾而善於鬪敺者苟非眞出於殺心則手足之勢未嘗直擬於腎囊凡實因之在於腎囊者皆誤中而旁及也前之擬腹而下擬脚而上者後之擬尻而深者皆誤中也苟令此獄實因在於腎囊之上則踼腹也踼脚也固難免上下旁及之擬而今在腎囊之下矣惟從後而踢者可以及之通考一案從後而踼者亦惟允大之踼尻爲然而當日允大憤其四寸之被辱於無土里酒性所發批其頰撞其䐉在於瞥然而仆地則隨之而一踼常漢鬪敺之例套勢所必至而伏如支床尻高如岸踼勢所便政在於是兩脚開張腎在其中少失斟酌足已到此此所以踢腎之必求於踼尻也允大亦嘗謂百俊踼之而曰在於小腹此亦勢所不及之處也均是苑囚推諉之招而允大之所招於理必無百俊之所供其勢則然證招之隨問隨變旣不足據則無寧就渠輩互相推誘之說擇其理長者而從之決折此獄之外恐無他道允大之必踼無土里如上所陳百俊之必不踼無土里又有昨日所論擊䐉逞辱兄之憤而仆則隨踼勢所使也解鬪至撞叔之擧而渠亦助敺理所無也且苑者之髮際傷痕由於允大擊䐉之致則特以其必苑之異於速苑而苑者之苑適在於速苑之限又其在逃就捕之前百俊遽承踼腎之款已成正犯故其所勘斷之止於干犯者此也不然則同謀共敺造意與先犯當爲之首允大者造意也先犯也正犯之律渠惡得免而況實因踼腎八九分歸屬於允大乎請任百俊正犯之目換定於任允大另加嚴訊期於得情敎以與前判堂完決相反換定非難情跡多疑一獄豈有兩犯乎況苑者垂死之狀觀於獄案可以推知疑輕之典不至失刑任允大百俊等減苑分配遠道中道
정조 22년 · 강
遞承旨李鼎揆洪義浩金翰東宋銓李翼晉以洪明浩李始源姜忱李述源代之竝前望也
정조 22년 · 목
鼎揆翰東在外義浩銓翼晉不爲仕進也
정조 22년 · 강
罷竹山府使沈鏗職
정조 22년 · 목
京畿監司李在學狀啓以爲守令課農之節雖在常年不容少忽況今代播事若非躬審董飭則易致無實之患而竹山府使沈鏗身病方篤云有難責之以勸課之政故不得已罷黜其代令該曹擇差下送敎以令該曹口傳差出待下批當日辭朝
정조 22년 · 강
以李敬熙爲竹山府使口傳也
정조 22년 · 목
該府以東部民家二戶西部民家三十二戶南部民家二戶頹壓西部民家六戶漂失啓敎以恤典令該廳卽爲分給事分付○西部摘奸宣傳官洪理變以民家四十八戶頹壓六戶漂流啓敎以特遣摘奸一竝依他例恤典題給後草記事發牌該郞使之往傳該堂嚴飭分付俾無遺漏之弊○南部摘奸宣傳官李馨秀以民家十二戶頹壓啓敎以依西部摘奸書啓判下擧行後草記○賑恤廳啓言西部摘奸宣傳官書啓頹壓三十七戶漂流六戶恤典分給南部摘奸宣傳官書啓頹壓一戶恤典題給又啓言漢城府別單頹壓三戶恤典分給其餘頹壓十五戶漂失六戶因宣傳官書啓已爲分給故不爲疊授(刀削)(刀削)(刀削)(刀削)(刀削)(刀削)(刀削)(刀削)(刀削)(刀削)(刀削)(刀削)(刀削)(刀削)
정조 22년 · 강
召見整理儀軌堂上鄭民始徐有大徐龍輔李晚秀于便殿
정조 22년 · 목
儀軌堂上鄭民始曰慶辰在邇欣祝方切而飾慶之節趁今承敎然後可以擧行矣予曰昨再昨兩年皆以小饌設行今年亦當從簡擧行諸事竝依昨年例爲之好矣民始曰排高及床數亦依昨年乎予曰昨年則有閏月故退行於閏月而今年則以二十日二十一日兩日中更擇擧行而旣異當日床數亦不必張大比昨年又當省約矣
정조 22년 · 강
遞承旨洪明浩李述源以洪義榮李得濟蔡弘遠爲承旨竝前望也尋遞義榮弘遠以徐龍輔李魯述朴宗來爲承旨竝前望也
정조 22년 · 목
該府以東部民家三戶西部民家二戶頹壓啓敎以恤典令該廳卽爲分給事分付○東部摘奸宣傳官李周鳳以民家十三戶頹壓啓北部摘奸宣傳官金翰周以民家二十一戶頹壓一戶水沈啓竝敎以依他部例擧行事分付該廳○賑恤廳啓言東部摘奸宣傳官書啓頹壓十戶恤典分給其餘三戶前因漢城府別單已蒙恤典北部摘奸宣傳官書啓頹漂十二戶恤典分給其餘十戶前因漢城府別單已蒙恤典故不爲擧論又啓言漢城府別單西部頹壓二戶恤典分給其中東部頹壓三戶恤典卽因摘奸宣傳官書啓已爲分給故不爲疊授
정조 22년 · 강
命工曹判書待下批牌招貶目使之限內磨勘
정조 22년 · 강
有政吏曹判書金載瓉進
정조 22년 · 목
以李文會爲大司諫柳雲羽爲執義李儒修洪受浩爲掌令崔禧延李基慶爲持平玄重祚爲獻納李海淸金商雨爲正言李祖源爲工曹判書李毅采黃山察訪單付前牧使李一曾通政復資
정조 22년 · 강
命時囚文粲圭勘放李亨元施以投畀之律
정조 22년 · 목
因粲圭囚單敎以今日捧供待判下仍以草記議處照律○義禁府啓言長陵前令文粲圭原情以爲渠愚昧所致但知朽傷木之與䂨根有異專力於禁伐之政全昧枯朽之當報自歸掩置之科渠罪萬殞猶輕云所當請刑而旣有捧口招以聞之命請上裁敎以議處照律又啓言局內樹木之枯損如彼夥然而多年掩置不卽論報之罪與已勘之金啓溫無異杖八十收贖奪告身三等放送允之敎以如有功議各減一等又啓言前慶尙監司李亨元口招以爲各庫還上之捧以準價給以歇價事則營下有修城倉賑恤庫而穀物都數爲一萬六千石逐年取耗修補城堞賙賑營屬至於將士支放以元穀劃下故例以錢穀參半收捧矣昨年災荒計除停退則當捧不過爲一萬二百八十石而吏民稍實之戶無論錢與穀依例準納及其終末貧民之難捧者欲其準納萬無其路耗條所用容有闊狹故許以詳定例備納而十月以後逐朔支放以初捧準代上下則所餘準捧米不過一百三十餘石租太不過二千九百二十餘石矣分給之際下屬就其多寡參錯之間慮有奸弊故春巡之時付之本官準代與詳定一從成册以爲區別均分之地而詳定所捧穀數磨鍊於春分後初次分給初捧準價則磨鍊於再次種糧分給而繡啓所論適在於未畢分之前認爲減價出給然者勢所必至事在未然何敢發明外受米之私買貢人轉賣他處事則昨年七月五旬亢旱來頭民事慮無所不到之際適有戶曹貢人持關文下來將賣所受之穀而列邑公論皆以爲此時出穀極爲重難若自營邑除出補賑之錢依願貿置及春散布則於民不無一時蒙賴云故本穀一千石給價四千七百兩留置本倉及其助賑列邑之時遠近不齊不得不作錢輸送而春後穀價轉踊又値倭糧追劃民間形勢實無生穀之路故關飭該邑俾卽發賣少紓民力而比秋所貿猶有低昂所剩八百兩亦卽添助殘邑之賑需本事顚末不過如此蓋官倉見在之穀旣巳私買賑救之邑以錢受去作錢取用則轉賣他處之說或因此而發乎營穀停退不過十分之一事則本道自蕩債以後公私逐朔支用一切取辦於耗條而歲有豐歉用無增損故每當停退之時營穀則勿爲擧論便成謬例而昨年飭敎極其截嚴故當礿知委之時無論某樣某穀使之通同停退道內會簿當捧各穀一百十八萬七千三百餘石內停退爲十五萬八百七十餘石較諸元總差剩十分之一別會各穀三十二萬一千一百石內停退爲二萬一百五十餘石較諸元總差減十分一依例排朔不足之數爲二千餘石其在公用所關雖不得一如會簿若謂以公穀則不念經費而盡停營穀則爲關私用而減停云爾者或有未盡照檢乎耗條移賣事則道內穀簿之峽多沿少自是痼弊昨年無論某邑某穀發賣之時一從穀簿多少均排許賣至於淸道義城兩邑則俱以山郡還穀最多民受其弊兩倅皆以爲還穀若不減數則民無以支保云故欲其省弊參量穀簿以沿邑耗條中京外應作之數移施於兩邑而沿邑則使之留耗作錢兩邑則使之作錢減數此實出於減此移彼均穀除弊之道而周移變通之際自犯妄率之罪義城還穀題許面諾事則該倅新到之初猝當賑濟無所容措面陳切急之事情本邑雖非公賑邑至於救急邑公穀之量宜劃給自是本道已例故以將入會減次先許公穀二百石畢賑之後通計所入果以公穀三百餘石入於修啓中停退追劃事則昨年本邑停退初有分劃之數而及其修報之際以爲新到災邑難捧甚多不得已加數停退云故論責退送至於數次而該倅報辭去益懇摯參量民勢亦無以更捧於旣停之後故不得已許題此實非私分吏奴逋之或詳定例捧上或營作例捧上事則該倅以爲積年逋案殆同鬼錄而兼値災年欲捧近七千石穀物無異枯木之生水若用詳定例庶有收殺之道云渠非不知有違法例而穀簿之依舊虛錄亦甚可悶不得已聽施繡啓所論歸之擅便則亦何敢自明乎況於整理穀事體之尊重法意之嚴謹今日臣民孰不仰體聖心詠頌慈德而名以守宰乃敢不敬於是則其所罪犯誅殛猶輕職忝按藩承命行査焉敢慢忽而誠力未能透徹按覈全昧條理一査再査屢月焦思一道之廣列邑之衆染手弄奸之跡終未鉤得其眞贜以典守勤慢草率論啓有若全昧嚴畏苟且彌縫者然情雖出於愚迷跡實涉於縱恣至於幕屬之侵虐列邑事則當初文簿搜來之際穀品探察之時十分嚴飭各別操切自致貽弊於民至徹於聽卑之天此莫非渠天奪其魄死期將迫之致雖萬被誅戮何以少贖云反覆嚴問終不直陳所當請刑而曾經侍從且有捧口招以聞之命請上裁敎以觀此所供都是遲晚果非辜負而何繡啓中數載按藩別無實蹟災年賑政亦無設施云者有何自明之端乎至於穀簿査啓之駭然尤爲重罪自錦移嶺有若非此莫可者莫曰大臣之薦屢叨重任事異常格則不能隨處殫竭乃反干科至此其在勵他懲後之道不可以此時闊狹嶺海之典何敢辭也施以投畀之律
정조 22년 · 강
御熙政堂開坼京外殿最召見藥院提調金文淳副提調徐龍輔
정조 22년 · 목
藥院請診也○敎曰吏兵房承旨持褒貶啓本入侍○京畿監司李在學啓本利川府使吳泰彥治則可尙刑或不審通津府使尹壽民非不鍊治盍亦勤課高陽郡守徐有沂誠心是貴報辭差疏麻田郡守李商采知欲殫誠且戒引滿楊根郡守林夏喆病雖或妨頌自不衰朔寧郡守崔重圭治著檢官戒在疏率交河郡守李聖龜政固務實事或欠商積城縣監李彥熙求治則誠損體宜警竝中○忠淸監司韓用和啓本淸風府使趙景鎭恬拙固有行止宜愼木川縣監禹成謨願治可尙檢報或疏扶餘縣監韓百源聰銳可愛妄率宜警竝中海美縣監趙岡積謗有由驕濫之故下○平安監司閔鍾顯啓本龜城府使洪致範固欲撫摩奈欠明察鐵山府使權琇勉在剛克勤則有之熙川郡守金儀祥事或未透心乎愛民雲山郡守鄭惟轍姑恕手生以責來效寧遠郡守徐有升薄有疏漏非乏詳明泰川縣監李萬榮勖其振勵愛是醇謹竝中順川郡守李東榮惟吏是聽闔境愁怨陽德縣監李海昇謗由差任怨滋減糶竝下○全羅監司李得臣啓本臨陂縣令南省老加一剛字何適不可金溝縣令成鼎柱人或病柔治則知體竝中○咸鏡監司李集斗啓本茂山府使吳載衍政固多柔報或欠詳中高山察訪李之珩文不掩疵文川郡守李尙寯莫誘葺館何夥斂戶竝下○江原監司金履翼啓本通川郡守金復光謗少足信政多可尙平康縣令吳奉齊何論瑣謗所貴熟手金化縣監閔致謙報或損體治自有力竝中洪川縣監徐謙淳吏不知畏民自受苦下
정조 22년 · 강
推京畿監司李在學全羅監司李得臣京畿水使吳載徽忠淸水使具明遠平安監司閔鍾顯統制使尹得逵北兵使李潤謙全羅左水使趙岱右水使金處漢
정조 22년 · 목
承旨李始源啓言卽伏見京畿監司李在學全羅監司李得臣今春夏等褒貶啓本則守令無一人居下殊無嚴明殿最之意請竝推考從之○承旨姜忱啓言卽伏見今春夏等褒貶啓本則京畿水使吳載徽忠淸水使具明遠邊將無一人居中居下平安監司閔鍾顯統制使尹得逵北兵使李潤謙全羅左水使趙岱右水使金處漢邊將無一人居下殊無嚴明殿最之意請竝推考從之
정조 22년 · 강
遞承旨徐龍輔李得濟李始源姜忱以李晚秀沈晉賢李勉兢李肇源魚用謙爲承旨竝前望也
정조 22년 · 강
知事金華鎭陳疏引義賜批
정조 22년 · 목
批以何必深引數遞可惜卿其勿辭卽爲肅命
정조 22년 · 강
配李亨元于嘉山郡
정조 22년 · 목
義禁府啓言時囚罪人李亨元嘉山郡投畀而依例發遣府書吏押送配所允之
정조 22년 · 강
命義城縣令金喆淳待査啓稟旨擧行
정조 22년 · 목
義禁府啓言義城縣令金喆淳待道伯捧供出場更卽稟旨拿來事命下矣以李亨元所供觀之則二百石還穀之擅貸三百石停退之加給吏奴逋之以詳定例捧上果有題給面諾之事云爾則三件罪犯今不可專歸於金喆淳之擅便頃日大僚以其所犯諸條更爲査啓後稟處事陳達蒙允矣請待査啓稟旨擧行允之
정조 22년 · 강
命龍川府使沈鑏利川府使吳泰彥扶餘縣監韓百源罷黜舒川郡守李儒燁博川郡守趙㞳堤川縣監李喆祚阿耳僉使李應器中考施行玉浦萬戶金振聲等下考施行
정조 22년 · 목
吏曹啓言考見諸道褒貶啓本則利川府使吳泰彥以治則可尙刑或不審爲目扶餘縣監韓百源以聰銳可愛妄率宜警爲目則俱宜置下考而置諸中考龍川府使沈鑏以益勉戢悍且觀覈簿爲目舒川郡守李儒燁以微謗奚信治績自優爲目博川郡守趙㞳以莫曰閑氣儘有長處爲目堤川縣監李喆祚以柔善雖病醇謹可喜爲目則俱宜置中考而置諸上考殊無嚴明殿最之意三道道臣推考龍川府使沈鑏利川府使吳泰彥扶餘縣監韓百源竝罷黜舒川郡守李儒燁博川郡守趙㞳堤川縣監李喆祚請竝中考施行允之○兵曹啓言拆見諸道褒貶啓本則玉浦萬戶金振聲以宜益振刷檢飭或疏爲目則宜置下考而置諸中考阿耳僉使李應器以江竿宜察爲目則宜置中考而置諸上考梁永萬洞權管康漢鳳以所可恕者其來屬耳爲目薪智島萬戶徐命鐸以差欠松政爲目則竝宜置下考而置諸中考殊無嚴明殿最之意各該帥臣推考請玉浦萬戶金振聲薪智島萬戶徐命鐸梁永萬洞權管康漢鳳竝下考施行阿耳僉使李應器中考施行允之
정조 22년 · 강
命日次儒生殿講依近例製述爲之
정조 22년 · 강
召見來待諸臣于便殿定例堂上鄭民始李時秀趙心泰徐有大徐龍輔
정조 22년 · 목
黃海監司李義駿啓本遂安郡守南涑治固少疵事或不審康翎縣監申光岳非不願治稍欠自重靑丹察訪金尙漸戒之在得竝中
정조 22년 · 강
命赴防出身入屬內禁衛後勿拘朔數許擬初仕
정조 22년 · 목
兵曹判書李時秀啓言宣薦內禁衛節目時依赴防六朔例內禁衛隨行六朔後始擬初仕事定式矣今式年科出身旣皆赴防滿六朔後若又用內禁衛六朔之例則事疊而勞偏臣意則赴防出身入屬內禁衛之後勿拘朔數許擬初仕事定式施行似好矣從之
정조 22년 · 강
命兼仕禁軍闕額以守部薦中將鬼薦取才人從願納馬塡差
정조 22년 · 목
兵曹判書李時秀啓言兼仕禁軍節目兩營門騎士一百人從自願分排抄付於一內外各番禁軍事定式矣前後抄付者合爲六十一人其餘則旣不願屬於禁旅自今以後雖非騎士勢將以守部薦中將鬼薦取才人從願納馬隨闕次次塡次以準百人之數故敢此仰達從之
정조 22년 · 강
命守門將仕日不足九日者四人今政依例陞六
정조 22년 · 목
兵曹判書李時秀啓言都政出六人仕日不足未滿十日者曾有啓稟出六之例矣今番都政以二十一日爲定則守門將仕日不足者爲四人似當依例陞六故敢此仰達矣從之
정조 22년 · 강
命整理所鋪陳之屬取用地部留儲席子
정조 22년 · 목
整理儀軌堂上鄭民始啓言本所堂郞多有齊會擧行之時而鋪陳之屬每令地部進排亦有弊端地部席子留儲有裕就其中舊陳彩花席滿花席各五十張修理契別紋席白紋席各一千張移來取用縇木及所入物力量其容入一體移送之意請分付戶曹從之
정조 22년 · 강
命時原任閣臣齊進時原任中無職名人自本閣啓稟後令該曹口傳付軍職使之進參
정조 22년 · 목
檢校直提學李晚秀啓言明日候班原任閣臣中有無職名不得參者才巳稟告付軍職而此後時原任閣臣齊進之時原任中無職名人請自本閣啓稟後令該曹口傳付軍職以爲進參之地事定式施行從之
정조 22년 · 강
命明日儒生製述處所及試官竝依近例爲之
정조 22년 · 목
敎曰明日儒生製述處所依近例以明倫堂爲之試紙用大好紙試官亦依近例○兵曹啓言嶺南抄上武士十二人依下敎以該道試取技藝更試於訓鍊院試記修慗以入而取考本道試藝時矢數栍劃則俱未入格敎以依入格試記判下擧行○別單蔚山將仕郞李志淵鐵箭一矢一百四十九步二矢一百五十一步三矢一百四十五步東萊前守門將朴道謙鐵箭一矢二矢俱一百四十九步三矢一百四十五步直赴殿試若出身則初仕調用參下則出六若參上則復職尙州閑良金光俊片箭邊一中星州閑良崔柱榮司馬法略三略粗安東通德郞李遠裕司馬法粗三營哨官加設差下待窠陞實其中閑良直赴會試慶州出身崔璬寧海前部將金宗鉉慶州閑良李奎成高靈閑良鄭錫良寧海出身李佳洪玄風閑良金五運尙州閑良洪胃榮以上片箭不給糧下送
정조 22년 · 강
命來二十一日輪對當次人受點後日次來待
정조 22년 · 강
召見時原任大臣閣臣于便殿領府事洪樂性領敦寧金履素判府事蔡濟恭右議政李秉模檢校提學鄭民始沈煥之原任直提學徐浩修金載瓚徐龍輔鄭大容檢校直提學李晚秀原任直閣金勉柱南公轍金祖淳李始源檢校待敎沈象奎李存秀
정조 22년 · 강
以沈象奎爲應敎金近淳嚴耆爲校理韓致應爲副校理李羲甲尹行直爲修撰竝前望也
정조 22년 · 강
行儒生製述于泮宮科次于便殿
정조 22년 · 목
以山川雲雨四時五行之精以爲神芝爲休祥爲賦題敎以左承旨與泮長持此御題偕往泮宮試取以來儒生試券合四百二十七張科次訖敎曰泮製居首進士兪應煥直赴殿試之次進士朴呂壽直赴會試生員朴宗大給二分進士李鍾夏給一分次上生員趙民和趙相羽進士趙鍾永各紙一卷賜給
정조 22년 · 강
考下湖南儒生試券計劃居首高廷鳳等二人賜第之次朴宗民等二人本道廟殿官初仕窠擬入餘
정조 22년 · 강
皆分等給分施賞有差
정조 22년 · 목
先是以荷輿侻仰亭爲詩題押亭以將軍樹爲賦題以擬本朝群臣賀用周家祀后稷之禮建肇慶廟爲箋題以我圖爾居莫如南土爲義題以湖南爲策題命光州牧使徐瀅修持往該府命御定大學衍義衍義補及朱子大全節約校正書寫儒生咸詣府治應試收券上送至是親考敎曰御定兩本校寫之勞已可紀也考訂處籖紙所錄意見亦可驗所存之識解道伯加選又皆故家後承特以詩賦箋義策題五道分日試製見其上來諸券多有杰句佳作惟今考能較長之擧爲湖南蘊抱之士闡名之會也間因悶旱不遑於閒漫酬應近得甘澍又當今日慶辰始分等第書下各券三下以上計劃居首十四分幼學高廷鳳賦二下魁義三中策三下進士任興源賦三上義三中策三中魁直赴殿試十二分生員朴宗民詩二下魁箋三中進士鄭胄煥詩二下箋三下策草三下本道廟殿官初仕窠今日口傳擬入十分生員柳東煥賦三中箋草三中策草三下直赴會試八分幼學吳相淳義三中魁賦三下策草三下生員朴定源賦三中箋三中魁幼學林煥遠詩三上箋三下朴宗學詩三上箋三下進士李大圭賦三上策草三下幼學金在博詩三上義草三下等給二分六分進士柳翔之賦三下義三下策草三下奇學敬詩三下義草三下策草三下鄭潤吉賦三中策草三下幼學盧翼遠義草三中策草三下進士楊宗楷詩三上四分進士李昌祐策三下義草三下生員南熤賦三下策草三下幼學高廷說賦三下義草三下朴道欽賦三下義草三下鄭在勉箋草三下策草三下金相徽詩三中李一成詩三中盧文達賦三中朴孝德詩三中生員李得一賦草三中幼學鄭敎煥賦草三中尹致觀賦草三中生員邊相璨賦草三中二分幼學崔澐之賦三下閔致根賦三下金在鉉賦三下申斗權賦三下進士朴重源賦三下幼學鄭鳴東賦三下林炳遠賦三下鄭潤行箋三下李永緖賦三下奇商履詩三下金百休賦三下南極曄賦三下李如檏賦三下朴聖潛賦三下崔鼎奎賦三下李志文詩三下進士曹翊鉉策草三下尹㥠策草三下李以鏶策草三下幼學李宜協策草三下生員魏伯純策草三下通德郞金頤祖策草三下幼學朴聖濂義草三下李尙藎賦草三下等給一分三次次上幼學李成曄賦策箋尹致彥詩策箋金履廉賦策箋等兩次次上幼學金致福詩箋盧稷賦義趙泓曄賦義柳相喬賦義金致儀詩義楊得熙詩義申輔權賦義申宗權賦義等次上幼學李性傳賦朴明植賦鄭義燦詩李載變賦韓啓斗詩等册子紙筆墨分等施賞令內閣知悉三次次上各五倫行實一件內下厚紙五卷筆五枝墨五笏令本道道臣施賞兩次次上各史記英選一件內下厚紙四卷筆四枝墨四笏令本道道臣施賞單次上各朱書百選一件內下厚紙三卷筆三枝墨三笏令本道道臣施賞
정조 22년 · 강
以朴宗民爲肇慶廟參奉鄭冑煥爲慶基殿參奉竝口傳也
정조 22년 · 목
敎以肇慶廟別檢鄭元善出六朔數在近付司果後今日承傳人擬入待陞遷還作別檢慶基殿參奉兪孟煥付當品軍職過都政後待窠付職
정조 22년 · 강
召見泮製入格儒生于便殿
정조 22년 · 강
推黃海監司李義駿兵使金㷞
정조 22년 · 목
以今春夏褒貶啓本守令無一人居下邊將無一人居中居下政院請推從之
정조 22년 · 목
因試官望單子敎以日熱如此置之
정조 22년 · 강
遞承旨沈晉賢魚用謙以李益運金勉柱代之竝前望也
정조 22년 · 목
漢城府以中部二戶西部五戶南部二戶東部一戶北部一戶頹壓啓敎以恤典令該廳卽爲分給事分付
정조 22년 · 강
保放時囚罪人沈公著
정조 22년 · 강
慈宮誕辰陳賀命權停只進表裏
정조 22년 · 목
禮曹以誕辰陳賀時應行節目磨鍊啓敎以逢此慶辰之月益騰難老之頌而慈心不欲張大順志之道當爲仰承賀儀安徐以進表裏磨鍊
정조 22년 · 목
左諭善尹得孚入見如儀僚屬鄭東觀原任直閣南公轍隨入講說見講學廳日記
정조 22년 · 강
點下吏兵批歲抄
정조 22년 · 목
前判書金華鎭提學李秉鼎知義禁金思穆留守黃昇源右尹申耆牧使李樂培李禹鉉曹翬振府使徐有和李漸運洪景原梁垸沈公燁權綝柳仁喆朴光進金明遇李廷圭郡守具允德尹弘心執義尹羽烈司諫沈奎魯獻納徐有聞持平李東煥李德鉉姜文煥典祀官李顯秀李升運贊者兪漢敦判官洪樂華縣令金載七縣監金履錫趙亨逵劉泰說林元喆金養直金在明主簿閔致成別提洪五成敎官朴大知檢書官徐理修察訪柳煒竝敍用前留守黃昇源飭已施蕩滌敍用前郡守趙觀鎭其家以勳兼戚自別於他家而近無通籍之人是豈世宥之義特爲蕩滌敍用仍令該曹口傳付軍職使之出入於朔望起居前縣監許霔昨年年事容有可恕甘爲居末反勝於反於是之類蕩滌敍用前府使黃仁煥判官洪亮猷謄錄官柳英喆封彌官朴鍾淳收券官崔致翼竝蕩滌敍用前典籍朴師赫何必深責蕩滌前府使申大尹本事終有可恕兵使亦旣敍用此人給牒敍用前大祝洪樂游公罪也給牒敍用前府使權綝令成肯柱正郞申偗參奉沈來永竝職牒還給前令李柱溟別檢李周奭聞其事實容有可恕職牒竝還給前牧使李喆運府使尹養儉李尙說崔孝達郡守宋綸源安㢞曺學臣李宗爀金復根判官尹光垂正郞閔命爀縣令金健柱鄭在中柳河喆縣監李旭祥金樂海金忠國金載華李宗祥鄭東杓李克生李思祚李顯益金致晙李義知李龜錫主簿金成九申大稱抄啓文臣鄭最善察訪金樂祖直長尹熤假注書李運恒李致祜敎官李在咸竝減一等前牧使李一曾李東稷竝復資前總戎使金持默副總管李敬一兵使曺允精試官鄭學耕宣傳官金益彬虞候李道善僉使趙永權李興大萬戶張壽缸金壽玉朴繼光韓時喆別將韓得祚武兼李光臣竝敍用前宣傳官李格飭已行蕩滌敍用與同罪堂上諸人廳罰竝分揀其外參下降定之類各其罪名懸註書入前僉使洪命淵何足責乎蕩滌前僉使朴枝萬別將金載謙萬戶馬興麟李漢雄徐繼修李弘逵鄭國鉉吳景勣李元喆權管韓德載竝蕩滌
정조 22년 · 강
左議政蔡濟恭疏乞休致賜批
정조 22년 · 목
疏略曰近日白簡之論前倡後應非指斥臣身無以塞一日之責臣以虛舟不繫之身公然爲名塗奇貨者人生疲惱孰過於此而臣則徒懷便訣之爲不忍不知保身之爲明哲遲迴不去歷時度日此老妄而然也始欲抵死違命於廟蔍之事竟因恩批鄭重包羞忍恥强而行之此老妄而然也及其薦似徒信已心冥行擿埴不念厚招人譏重傷國體此亦非老妄而何竊念臣蒙被殿下之隆恩異渥雖使臣子子孫孫盡效蛇雀之珠環猶不足報其萬一況在臣身不思所以盡瘁之道有若奉身而退者不特人理之所不敢出獨不畏明神殛之乎然事到無奈何處雖以禮訓之嚴亦不能使强其所不强故以言乎病則有加朝服拖紳之例以言乎老則有八十君不召之文到此地頭不可以常道論也臣立朝五十六年之間身絓世網無所不有怖畏成疾積憂傷心自外視之人或謂之以榮衛不至甚脫而其精則死已久矣當此聖上憂勤勵精之時名以輔相賓廳之會籌司之坐終歲不赴恬若無聞此蓋老妄爲之祟而事便到無奈何處也見今息黥補劓於喿楡奄奄之中者惟乞骸一着是已伏乞亟許休致以卒生成之澤批以卿之年齡將近八耋矣乞骸致政等辭懇已自年至之初予之所不許卿之黽勉遲廻者櫽括之衡尺俱有自來稱秤也惟其講磨旣熟予則篤信之而已今見來章便說出乞骸二字決意於致政告老有若望望然去不俟駕然者與面對斟定之義何太相反乎大臣出處不輕而重一時之辭官銜務猶嫌其或涉悻悻何況乞骸期限質言於筵間牢定之宿諾不啻息壤之在彼卿須亟斷所請隨傳諭承宣簉朝聽此書不盡言之諭仍命遣承旨傳諭○承旨尹光顏書啓以爲臣敬奉聖批傳諭于左議政蔡濟恭所住處則以爲臣朝上血願之疏膽天顒祝銀臺近臣手傳聖批十行至到之敎字字恩言奉讀未畢有淚徹泉第臣骨髓轖結之願未蒙惻然俯念莫非臣忱誠淺薄之致自顧慚恨更何言哉臣之乞骸非出於遠謝京關走入山林之意三事重務望斷擔夯雖於將死之日一番休退則或可以少贖從前尸素之罪所以以休致爲乞者也若蒙先解相職則乞骸之差遲差速臣不必較量於其間此實臣之中情實際殿下於此豈忍使床簀未冷之尸抱恨而歸也隨承宣簉朝之敎豈不欲蹶然承命而不特俄纔告退旋卽進身於義有所未安累日暑泄之餘氣息奄奄萬無束帶之望尤不任伏地涕泣之至云矣敎以承宣宣諭之後意謂簉朝雖不簉朝亦以爲亟撤所請附奏云矣及見附啓是豈知於卿者哉卿之至今黽勉在中書之堂卿豈樂爲誠以已結之主知不忍恝然已定之出處莫欲撓奪也前何如彼堅守今何若是輕改倘對卿面予有一言可柝者且聞所愼似不至至難强更遣承旨傳諭須勿辭巽卽爲偕入事傳諭爾其期於與之入來
정조 22년 · 강
命慶尙左兵使李普漢狀本令廟堂稟處
정조 22년 · 목
承旨李肇源啓言卽見慶尙左兵使李普漢狀啓則係是査啓雖不得不捧入而無傳敎而曰以傳敎亦無行査之命而稱以査啓者已極未安以交承論罪前兵使亦甚駭然且其狀啓辭語猥屑之端不一而足所當重勘而閫帥體重事異常規請令廟堂稟處從之
정조 22년 · 강
命嶺南上番禁衛軍點閱令虞候替行
정조 22년 · 목
慶尙假都事金仁柱以上番禁衛軍點閱該營虞候替行令廟堂稟旨分付事馳啓敎以依狀請施行事卽爲分付
정조 22년 · 목
饌品各色甑餠各色粘甑餠一器經七寸二分高一尺二寸各色助岳一器經六寸五分高一尺高物餠一器經六寸五分高一尺麥水團一器經五寸六分深三寸五分浪花一器經六寸六分深三寸五分浪花高茗器經五寸五分藥果饅頭果一器經六寸五分高一尺二寸各色茶食一器經六寸五分高一尺唐糖一器經四寸高七寸倭糖一器經四寸高七寸砂糖金錢餠橘餠一器經五寸五分高八寸五分各色甘沙果一器經六寸五分高一尺龍眼荔芰一器經四寸五分高七寸各色正果一器經四寸高七寸各色片一器經四寸高七寸楂果林檎一器經六寸五分高一尺生梨一器經六寸五分高一尺蟠桃一器經六寸五分高一尺紫桃黃桃一器經五寸八分高一尺西果一器經七寸二分高一尺眞果一器經七寸二分高一尺玉蜀黍一器經四寸五分高六寸黃栗大棗栢子一器經四寸五分高八寸生薑餠栗卵棗卵一器經四寸五分高八寸水霜花一器經七寸二分紙高五寸乾魚肉一器經五寸五分高一尺各色煎油魚一器經五寸五分高七寸各色於音炙一器經五寸五分高七寸軟雉全體燒松茸炙一器生鰒熟全鰒熟一器經五寸五分高六寸五分生鰒膾生蛤膾一器經五寸五分高六寸搥鰒湯一器經五寸六分深三寸五分醋鷄湯一器經五寸六分深三寸五分雜湯一器經五寸六分深三寸五分蟠桃水正果㐙粥水正果一器經五寸深三寸水團蜜水一器經五寸六分深三寸五分浪花醬湯一器經五寸六分深三寸五分白淸一器經三寸五分深二寸醋醬一器經三寸五分深二寸芥子一器經三寸五分深二寸以上四十器
정조 22년 · 강
進饌所將官以下施賞有差
정조 22년 · 목
副護軍李海愚徐英輔各大鹿皮一令監官前五衛將卞世義弓矢一部別付料金宗煥筒箇一部知彀官王道源呂鉉長敎鍊官金鎭喆崔道興別武士韓大彥壯勇衛林福起各帿弓一張扇一柄整理所書吏李厚根尹仁桓等十五人書寫趙彥植等二人各木一疋胡椒三升扇一柄李厚根尹仁桓各加木一疋庫直一名布一疋使令三名文書直三名各米二斗旗手六名各本一疋熟手李千福等十五名各木一疋米三斗扇一柄李好先等五名各木一疋米二斗扇一柄兒熟手鄭宗得等五名各木一疋米一斗扇一柄兩廳下人各錢五兩別庫書吏尹翊運等二人庫直李錫禧等二名各木一疋畿營句管營吏韓壽一木一疋都房子一名使令一名文書直二名使喚軍十三名冶所使喚軍十二名茶毋五名各米二斗
정조 22년 · 강
給漢城府頹壓民戶恤典
정조 22년 · 목
漢城府以東部民家四戶西部民家八戶南部民家二戶北部民家二戶頹壓啓敎以恤典令該廳卽爲分給事分付勿論秩點下四戶一體分給該府又以東部民家一戶南部民家二戶頹壓啓敎以恤典令該廳卽爲分給事分付勿論秩點下一戶一體分給該府又以東部民家一戶西部民家三戶北部民家一戶頹壓啓敎以恤典令該廳卽爲分給事分付○五部民家頹壓摘奸宣傳官李周鳳以東部全頹一戶間架頹壓一戶中部全頹一戶啓宣傳官金翰周以西部城外及上江全頹二戶間架頹壓五戶水沈七戶啓宣傳官申義顯以西部城外下江全頹二戶間架頹壓六戶啓宣傳官李馨秀以南部間架頹壓八戶啓宣傳官李石求以南部全頹一戶啓宣傳官李儒秀以北部全頹一戶間架頹壓五戶西部間架頹壓三戶啓竝敎以該郞發牌使之考例卽爲分給宣傳官洪理變以東部標內全頹一戶間架頹壓九戶啓敎以依他例擧行事分付該廳
정조 22년 · 강
命南所衛將假承旨差下
정조 22년 · 목
敎曰內閣政廳進去外守廳無人新除授承旨入來間南所衛將假承旨差下
정조 22년 · 강
行次對于誠正閣召見判府事蔡濟恭領敦寧金履素右議政李秉模